Read in English . Tmien għaqdiet tneħħew mir-reġistru tal-Għaqdiet mhux Governattivi (NGOs) hekk kif għal diversi drabi naqsu milli jirregolaw il-pożizzjoni tagħhom. L-avviż ġie ppubblikat fil-Gazzetta tal-Gvern il-Ġimgħa fejn il-Kummissarju għall-Għaqdiet Volontarji Anthony Abela Medici fejn fl-14 ta' Awwissu ħareġ Ordni ta' Kanċellazzjoni li permezz tagħha kkanċella dawn it-tmien għaqdiet li naqsu milli jirregolaw il-pożizzjoni tagħhom mal-Uffiċċju tal-Għaqdiet Volontarji. It-tmien għaqdiet huma: Life Resources Foundation (VO/0244), Malta Human Rights Commission (NGO) (VO/0430), European Foundation for Freedom (VO/0469), Malta International Crisis Centre (VO/0526), Association of the Dynastic Orders of the Royal Imperial House of Obrenovitch (VO/0731), Selmun Residents Association (VO/1281), Foundation Live Today (VO/1414) Women's International Shipping and Trading Association Malta (WISTA MALTA) (VO/1067). Skont l-Att dwar l-għaqdiet volontarji, il-Kummissarju jista' jissosspendi jew jikkanċella s-sħubija tal-għaqdiet volontarji skont artiklu 13 (5). L-avviż jgħid ukoll li kull min għandu ċ-Ċertifikat ta' Iskrizzjoni tal-organizzazzjonijiet li ġew ikkanċellati biex iroddu lura minnufih. Il-membri għandhom sal-aħħar tax-xahar biex iroddu lura ċ-Ċertifikat u jekk ma jagħmlux dan ikunu ħatja ta' reat li min jinstab ħati tiegħu jeħel multa ta' €232.94 u multa ta' €11.65 għal kull ġurnata li jonqos milli jagħmel dan. .td_uid_3_5f43bd2d1a344_rand.td-a-rec-img{text-align:left}.td_uid_3_5f43bd2d1a344_rand.td-a-rec-img img{margin:0 auto 0 0}